บิกตอร์ บัลเดส

วิคเตอร์ วัลเดส อาร์ริบัส (; ) เกิดเมื่อวันที่ 14 มกราคม ค.ศ. 1982 เป็นนักอดีตฟุตบอลอาชีพชาวสเปน โดยเล่นในตำแหน่งผู้รักษาประตู 

ก่อนที่จะร่วมทีมบาร์เซโลนาในฤดูกาล 2002-03 วัลเดสเคยอยู่กับทีมเยาวชนของบาร์เซโลนา และบาร์เซโลนาชุดบี มาก่อน โดยเซ็นสัญญากับสโมสรฟุตบอลบาร์เซโลนา จนถึงปี ค.ศ. 2014

ในต้นปี ค.ศ. 2015 บัลเดสได้ย้ายไปร่วมทีม แมนเชสเตอร์ยูไนเต็ด ในพรีเมียร์ลีก อังกฤษ ในแบบไม่มีค่าตัว ด้วยสัญญา 18 เดือน หลังจากในเดือนตุลาคม ปี ค.ศ. 2014 ได้เคยร่วมฝึกซ้อมกันมาก่อน

บัลเดสได้เล่นให้กับแมนเชสเตอร์ยูไนเต็ดเป็นครั้งแรก ในพรีเมียร์ลีกฤดูกาลเดียวกันเมื่อวันที่ 17 พฤษภาคม ค.ศ. 2015 ที่สนามโอลด์แทรฟฟอร์ด ในนัดที่พบกับ อาร์เซนอล เมื่อลงเป็นตัวสำรองแทนดาบิด เด เคอา ที่ถูกเปลี่ยนตัวออกในนาทีที่ 74 ในขณะนั้นแมนเชสเตอร์ยูไนเต็ดนำอยู่ 1-0 แต่ในนาทีที่ 82 ทีโอ วอลคอตต์ ได้เตะลูกแฉลบตัวของไทเลอร์ แบล็กเก็ตต์ กองหลังของแมนเชสเตอร์ยูไนเต็ดเอง เข้าประตูไป ทำให้จบการแข่งขันเสมอไป 1-1 

แต่สถานการณ์กับ แมนเชสเตอร์ยูไนเต็ด นั้น วัลเดสไม่มีโอกาสได้ลงเล่นเป็นตัวจริง ซ้ำยังมีปัญหาขัดใจกับ หลุยส์ ฟาน กัล ผู้จัดการทีมอีก เมื่อ ฟาน กัล ต้องการให้วัลเดสลงเล่นให้ทีมที่อายุต่ำกว่า 21 ปี แต่วัลเดสปฏิเสธ จนกระทั่งสิ้นฤดูกาล ได้มีโอกาสเจรจาเรื่องการย้ายสโมสรกับเบซิคตัส ในซุปเปอร์ลีก ตุรกี แต่ก็ไม่สำเร็จ จึงไม่ได้ย้ายสโมสร

อ้างอิง

แหล่งข้อมูลอื่น

นักฟุตบอลชาวสเปน
นักฟุตบอลทีมชาติสเปน
ผู้เล่นในฟุตบอลโลก 2010
ผู้เล่นสโมสรฟุตบอลบาร์เซโลนาผู้เล่นสโมสรฟุตบอลแมนเชสเตอร์ยูไนเต็ด
ผู้เล่นในชุดชนะเลิศฟุตบอลโลกผู้เล่นในพรีเมียร์ลีก
ผู้เล่นในลาลิกา
บุคคลจากบาร์เซโลนา
ผู้เล่นในฟุตบอลชิงแชมป์แห่งชาติยุโรป 2012
นักฟุตบอลชาวกาตาลา
ผู้รักษาประตูฟุตบอล
ผู้เล่นในชุดชนะเลิศยูฟ่าแชมเปียนส์ลีก